Zaibo

Zainal Ariffin Abdul Hamid atau lebih dikenali sebagai Zaibo (27 Mei 1956 – 14 November 2018) merupakan seorang pelakon, pelawak, dan penari Malaysia, berasal dari Padang Besar, Perlis.Zaibo Lalui Pengalaman Terguris Dengan Anak Tiri mStar Online. 19 April 2012. Dicapai pada 3 September 2012.Zaibo tukar karier jadi penari! mStar Online. 20 Ogos 2009. Dicapai pada 3 September 2009.Saya tak kaya tapi bahagia - Zaibo Utusan Malaysia. 26 Ogos 2001. Dicapai pada 3 September 2009.

Kerjaya
Beliau mula dikenali dengan lakonannya dalam beberapa sitkom dan drama-drama terbitan Malaysia dan Singapura. Semasa masih muda pada tahun 70-an dan 80-an, dia pernah menari ala-John Travolta. Beliau juga merupakan salah seorang pelakon drama siri tarian Tari Tirana di TV3, memegang watak Haji Mohsen iaitu datuk kepada pelakon utama wanita, Tirana (lakonan Wan Sharmila).

Sepanjang kerjayanya, Zaibo turut berlakon dalam beberapa filem termasuk Queen Control (1992), sebelum berlakon dalam Soalnya Siapa? (2002). Kemudian pada tahun 2008, beliau berlakon dalam filem Brainscan: Aku Dan Topi Ajaib (2008) dan pada 2010 dalam filem Lu Pikirlah Sendiri de Movie.

Beliau juga pernah meminjamkan suaranya untuk watak Tok Din dan Mustafa (musim 1 sahaja) dalam siri animasi Kampung Boy karya Lat. Beliau turut menjadi pengkritik tetap musim ketiga Raja Lawak.

Beliau juga pernah muncul dalam telefilem Neon (2003) arahan Mohd Feroz Abdul Kader lakonan Allahyarham Faizal Yusof dan Erik Fuzi bersama ramai pelakon termasuk Azhar Sulaiman, Aziz M. Osman, Saiful Apek, Rashidi Ishak, Soffi Jikan, Aziz Sattar, Kuswadinata, Abby Abadi, Serina Redzuawan, Zila Bakarin, Rita Rudaini, Kartina Aziz dan ramai lagi.

Kehidupan peribadi
Beliau telah mendirikan rumah tangga bersama Siti Hawa Syawal pada 3 Disember 2010, dan memiliki sembilan anak tiri. Hubungan mereka sebagai sahabat yang terjalin selama 15 tahun sebelum kedua-dua mereka mengambil keputusan untuk mendirikan rumah tangga. Zaibo mendapat pendidikan ijazah dalam bidang Seni Persembahan dari Universiti Sains Malaysia (USM) pada tahun 1984.

Kematian
Zaibo telah menghembuskan nafas terakhirnya pada 14 November 2018 pada jam 1:30 petang di Rengit, Johor. Berita pemergiannya itu telah disahkan oleh anaknya sendiri, Hafiz melalui laman Facebooknya.

Tahap kesihatan beliau sebelum ini terjejas selepas dikesan menghidap kanser esofagus tahap empat sejak November 2018.

Sepanjang Allahyarham bertarung dengan kansernya, khabar Zaibo hanya diketahui umum apabila ada rakan-rakan artis atau wartawan yang berkongsi tentangnya menerusi media sosial.


Allahyarham dimandikan dan disolatkan di rumah beliau dan dikebumikan di Tanah Perkuburan Islam di Rengit, Batu Pahat selepas solat Isyak.

Filemografi

Filem
 Tahun Tajuk Watak Catatan 1991 Gelora Cinta Filem pertama  1992 Queen Control 1995 Putera Tamrin 1996 Super Star1999 Tarzan Tantor Alih suara BM Anna and the King Pedagang Siam Penampilan pertama untuk filem Hollywood  2000 Soal HatiOsman 2002 Soalnya Siapa? Cinta 200 Ela Abang Ali 2003 City Sharks Petani Filem Singapura Aku Kaya The Movie Tok Ketua Alalatok 2005 Pontianak Harum Sundal Malam II Penarik Beca 2006 Buli Balik Pak Osman Orang Tua Gatal Pelakon undangan Tentang Bulan Guru Mengaji2008 Senario The Movie: Episode 1 Pengurus Zoo (pencerita) Penampilan khas  Brainscan: Aku Dan Topi Ajaib Wan/Mr. Aligator2010 Lu Pikirlah Sendiri de Movie Boss  Senario Asam Garam Asam Magika Pak Belalang Cuti-Cuti Cinta Tan Sri Zaini2011 Kembar Siang Haji Sabran Ratu The Movie Penganjur Penampilan khas2012 Man Sewel Datang KL Pak Din Untuk Tiga Hari Rusdi2013 Awan Dania The Movie Orang Buta Laki-Laki Dr. Roslan  2014 Manisnya Cinta Di Cappadoccia  Ayah Ifti Liyana 2015 Ada Apa Dekat Bas Stop Pak Leman 2016 Lu Mafia Gua Gangster Tuan Direktor Filem terakhir 

Drama 
 Tahun Tajuk Watak Saluran TV  Catatan 1990 Platform TV1 Drama pertama, sitkom 1994Rumah KedaiRobert TV3 Episod: "Menimba Keruh" Episod: "Mereda Badai" 1995–2003 Under One Roof Yusof  Mediacorp Saluran 5Sitkom  1999–2005 Spanar Jaya Pak Selamat ntv7 1997–1998 Kampung Boy Tok Din / Mustafa Astro Ria Suara 2000Pi Mai Pi Mai Tang TuPak ItamTV3 Episod: "Suraya" Episod: "Ane" 2007 pRIA Ariffin Astro Ria2009 Ceplos Encik Samad TV9 Tok Ketua Tok Ketua Astro Warna Sitkom 2009–2010 Tari Tirana Haji Mohsin TV32010 Halimah Jongang The Series  Pak Deris Astro Prima Bila Musang Berjanggut Tok Mambang  TV3 2011–2013 6 Progresif Cikgu Ahmad TV9 2012 Antara Kita TVi 2018 Melankolia Pak Abu TV3 Drama terakhir sebelum meninggal dunia 

Telefilem
 Tahun Tajuk Watak Saluran TV Catatan  1996 Asam Garam Hidup Telefilem pertama  1997 Dekat Tapi Jauh2002 Aku Kaya Pak Din VCD Esok Hari Raya 2003 Dee & Moon Pelakon PopularVCD  Neon Pelanggan Kedai Runcit I Penampilan khas 2009 Antara Garisan Tok Imam Astro Ria Dendam Adam  TV2 Hang Pa La Hang 2 Pak Omar (Tok Penghulu) Astro Prima2010 Kubungman Astro Ria Madu Sorok Mail TV3 2014 Insyirah2017 Restu Ramadan  Pak DaudTV3 Fatonah Azali Pak Tam Telefilem terakhir 

Televisyen
 Tahun Tajuk Peranan Saluran TV Catatan  2008 Raja Lawak (Musim 2)Juri Tetap Astro Prima bersama Enot & Harun Salim Bachik 2009 Raja Lawak (Musim 3) bersama Fauziah Nawi & Shamsul Ghau Ghau 2010–2014 Pelik Tapi SedapPengacara TV1 mengacara bersama Zamzarina Zambri 2013–2014 Redah Kasi Pecah ExtravaganzaAstro Warna  bersama Yus Jambu, Shahrol Shiro, Ropie Cecupak, Rahim Sepahtu, Farouk Hussain, Tauke Jambu, Shuib Sepahtu, Wan Wala Jaly, Bell Ngasri & Pala 2014 Tabung Lawak S3 Pengacara Redah Kasi Pecah Extravaganza 2018 Di Balik Tawa (Musim 2) Dirinya sendiri Penampilan terakhir 

Rujukan

Pautan luar


Kategori:Kelahiran 1956
Kategori:Kematian 2018
Kategori:Orang dari Perlis
Kategori:Pelakon lelaki Malaysia
Kategori:Pelawak Malaysia
Kategori:Pelakon lelaki Malaysia abad ke-20
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pengacara televisyen Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Alumni Universiti Sains Malaysia